יורם סלומון

יורם סלומון (6 בדצמבר 1941 - 2 בספטמבר 2017) היה פרופסור במכון ויצמן למדע במחלקה לבקרה ביולוגית. במסגרת מחקרו פיתח שיטות חדשות לטיפול בסרטן הערמונית.

ביוגרפיה
סלומון נולד בטבריה. שירת כלוחם בגולני וכסגן מפקד הסיירת הירושלמית של חטיבת ירושלים במלחמת ששת הימים.

היה פרופסור במחלקה לבקרה ביולוגית במכון ויצמן. במסגרת מחקר משותף עם פרופ' אביגדור שרץ מהמחלקה למדעי הצומח, פיתח שיטה להשמדה נקודתית של בלוטת הערמונית, המכילה את הגידול הסרטני, מבלי לגרום לאין-אונות או לפגיעה בשליטה של דרכי השתן.

סלומון נפטר ב-2 בספטמבר 2017 לאחר מחלה קשה.

קישורים חיצוניים
 עמוד אישי באתר מכון ויצמן

 
 
 
 

סגל מכון ויצמן למדע: ביולוגיה
ביוכימאים ישראלים
חוקרי סרטן ישראלים
ישראלים שנולדו ב-1941
ישראלים שנפטרו ב-2017